

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

Nr. Proiect din xx .05.2020

Ca urmare a solicitării de emitere a acordului de mediu adresată de **OZIDIS SRL**, cu sediul în **comuna Lăzarea, sat Ghiduț, nr.1406/B**, judeţul Harghita înregistrată la Agenţia pentru Protecţia Mediului Harghita cu nr. **7134** din 26.07.2019, completată cu **nr**.**2116/05.03.2020** în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de **16.04.2020** că proiectul **„Extindere pensiune“** propus a fi amplasat în **comuna Lăzarea, sat Ghiduț, nr. 1406/B, județul Harghita.**

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, la pct.10, lit. b) proiecte de dezvoltare urbană, inclusiv construcția centrelor comerciale și a parcărilor auto;

 b) Justificarea potrivit criteriilor prevăzute în anexa nr. 3;

 **1. Caracteristicile proiectelor**

 **a) dimensiunea şi concepţia întregului proiect:**

Construcția propusă va fi amplasată în județul Harghita, **comuna Lăzarea, sat Ghiduț, nr. 1406/B**,pe un teren cu o suprafață totală de 5164 mp și are o formă neregulată cu dimensiunea aproximativă de 21,08 m x 47,74 m, respectiv 21,74 m x 38,13 m , cu acces la drum pe latura îngustă la Est și Vest al terenului. Cabana existentă constă din două corpuri distincte legate între ele cu un coridor.

Corpul A: Un corp mansardat, la parter cu o sală de mese și două grupuri sanitare;

Corpul B: Un corp supraetajat, parterul și etajul conține camera de locuit.

Obiectivul general al proiectului în reprezintă diversificarea serviciilor turistice( sala de evenimente/spectacol) și modernizarea infrastructurii de cazare și diversificarea și creșterea calității serviciilor de cazare a pensiunii, prin extinderea acestuia.

Suprafața construită al **extinderii va fi de 860,07 mp**. Pensiunea va fi extinsă cu o sală de evenimente pentru capacitate de 250 persoane. Servirea mesei va fi asigurat cu o firmă autorizată în această domeniu, pregătit și servit înainte de eveniment(nunta,botezat, etc.).

Sala de reuniune este retrasă de pe aliniamentul de la stradă de 4,8 m. În incintă va fi amenajat o parcare de 15 mașini de o suprafață de 225 mp.

 **Bilanț teritorial:**

Construcții existent 238,10 mp;

Construcții propus 860,07 mp;

Parcare 225,00 mp;

Trotuar pentru pietoni 211,11 mp;

Spații verzi 3629,72 mp;

**Total 5164,00 mp;**

***Utilități:***

Alimentarea cu apă : sistem individual(puț forat având adâncime de 65 m) pompă submersibilă este așezat la o adâncime de 40 m care respectă normele sanitare și de protecția mediului.

Canalizarea menajeră și pluvială: apele uzate se vor evacua în rețeaua de canalizare existente.

Încălzirea se va realiza cu ajutorul centralelor termice de apartamente utilizând ca şi combustibil lemnos( lemn solid, peleți).

 **b) cumularea cu alte proiecte existente şi/sau aprobate**: Nu este cazul.

 **c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 5164,00 mp din intravilanul comuna Lăzarea, sat Ghiduț, nr. 1406/B, județul Harghita.

 **d) cantitatea şi tipurile de deşeuri generate/gestionate**:

Colectarea și depozitarea deșeurilor se vor face controlat, în containere cu capac, rezistente pentru depozitarea exterioară a deșeurilor menajere, prin colectarea de către o firmă specializată, în baza unui contract. Pământul rezultat din excavații se va utilizaq la sistematizarea pe verticală și umpluri.

- gestionarea deşeurilor se va face conform Legii 211/2011 privind regimul deşeurilor;

- se va ţine evidenţa strictă a cantităţilor şi tipurilor de deşeuri produse şi a operaţiunilor cu deşeuri conform prevederilor HG 856/2002

 **e) poluarea şi alte efecte negative:**

**- zgomot:** *În timpul construcției:*Activitatea nu va afecta vecinătățile prin zgomot și vibrații. Singurele surse de zgomot și vibrații sunt utilajele necesare executării lucrărilor de construire. Deoarece acestea trebuie să fie omologate, se consideră că zgomotele și vibrațiile se încadrează în limitele admisibile prevăzute de STAS 10009/2017 – 50dB(A).

* **emisii în aer**: Posibila sursă de poluare a aerului în perioada de execuție este reprezentată de utilajele din dotare. Impactul gazelor de ardere provenit de la motoarele utilajelor asupra aerului atmosferic este practic nesemnificativ, el încadrându-se în fondul general al admisiei permise.

Utilajele implicate în realizarea lucrării au revizia tehnică efectuată și nu prezintă o posibilă sursă majoră de poluare.

În timpul organizării de șantier nu vor fi surse semnificative de poluanți deoarece se va lucra mai mult în interior, iar lucrările exterioare preconizate nu vor genera cantități semnificative de praf.

* **emisii în apă**: În perioada de construcției sursele posibile de poluare a apelor sunt datorate manipulării și punerii în opera a materialelor de construcții( beton, bitum, etc.) sau pierderi accidentale de combustibili și uleiuri de la utilaje.

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:** Nu este cazul.

**g) riscurile pentru sănătatea umană** : Nu este cazul.

**2..Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul **comuna Lăzarea, sat Ghiduț, nr. 1406/B, județul Harghita** pe terenuri aflate în proprietatea privată, conform Certificatul de Urbanism **nr.38/19.09.2018** emis de **Comuna Lăzarea**, pentru **”Extindere pensiune“** comuna Lăzarea, sat Ghiduț, nr. 1406/B, județul Harghita.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului comuna Lăzarea, sat Ghiduț, nr.1406/B, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g) cumularea impactului cu impactul altor proiecte existente și/sau aprobate:

**II. Motivele pe baza cărora s-a stabilit neefectuarea evaluării adecvate sunt următoarele: :**

* proiectul propus **nu intră** sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III Motivele pe baza cărora s-a stabilit neefectuarea evaluării impactului asupra corpurilor de apă-**

* Conform anexei nr.1.a al Ordinului MAP nr.828/2019, lucrările de dezvoltare, modernizare sau retehnologizare**, nu necesită SEICA.**
* S-a emis proiectul avizului de gospodărire a apelor din data de xx..2020 de către ABA Mureș

**Condițiile de realizare a proiectului:**

**1.**Respectarea prevederilor Avizului de gospodărire a apelor emis de ABA Mureș,

**2**.În vederea scoaterii amplasamentului de sub riscul de inundații pentru debitele maxime cu probabilitate de depășire de 1%, cota terenul se va ridica la cota 646,50-648,15 astfel componentele stației de epurare vor fi apărate împotriva inundațiilor.

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d Refacerea mediului şi readucerea în starea iniţială a suprafeţelor afectate temporar prin realizarea proiectului.

e Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f Concentraţiile maxime de poluanţi evacuaţi prin apele uzate menajere , care vor fi preluate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

 ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István